**NERINGOS SAVIVALDYBĖS TARYBOS KONTROLĖS KOMITETO**

**2023 METŲ VEIKLOS ATASKAITA**

Neringos savivaldybės tarybos Kontrolės komiteto (toliau – Kontrolės komitetas) 2023 metų veiklos ataskaita (toliau – Veiklos ataskaita) parengta vadovaujantis Neringos savivaldybės tarybos veiklos reglamento (toliau – Reglamentas), patvirtinto Neringos savivaldybės tarybos (toliau – Taryba) 2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“, 23.6.5 papunkčiu ir kitais Kontrolės komiteto veiklą reglamentuojančiais teisės aktais.

2023 m. kovo mėnesį išrinkus naują Neringos savivaldybės tarybą, 2023 m. birželio 29 d. buvo patvirtinta nauja Kontrolės komiteto sudėtis: pirmininkė – Agnė Jenčauskienė, pirmininko pavaduotojas – Arūnas Burkšas, nariai:Laurynas Vainutis ir Arvydas Mockus.

Kontrolės komiteto įgaliojimai nustatyti Lietuvos Respublikos vietos savivaldos įstatymo 20 straipsnyje, taip pat Reglamento V skyriuje:

1. vertina atrinktus kandidatus į Neringos savivaldybės (toliau – savivaldybė) kontrolieriaus pareigas ir Tarybai teikia savivaldybės kontrolieriaus kandidatūrą, siūlo Tarybai atleisti savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;

2. svarsto savivaldybės kontrolės ir audito tarnybos kitų metų veiklos plano projektą ir teikia pasiūlymus dėl šio plano projekto papildymo ar pakeitimo, Reglamento nustatyta tvarka iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti;

3. įvertina savivaldybės kontrolės ir audito tarnybos ateinančių metų veiklos planui vykdyti ir darbo užmokesčiui reikalingus biudžeto asignavimus ir išvadą dėl jų teikia Tarybai;

4. svarsto savivaldybės kontrolės ir audito tarnybos metinių ataskaitų rinkinį, jų pagrindu rengia ir teikia Tarybai išvadas dėl savivaldybės kontrolės ir audito tarnybos veiklos;

5. svarsto savivaldybės kontrolės ir audito tarnybos atliktų auditų ataskaitas ir jų išvadų pagrindu rengia ir teikia Tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo;

6. siūlo Tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikia savo išvadas dėl audito rezultatų;

7. periodiškai (kartą per ketvirtį) svarsto, kaip vykdomas savivaldybės kontrolės ir audito tarnybos veiklos planas, savivaldybės kontrolės ir audito tarnybos ar savo iniciatyva išklauso institucijų, įstaigų ir įmonių vadovus dėl savivaldybės kontrolės ir audito tarnybos atlikto atitikties, finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi pagal kompetenciją į merą ir (ar) į Tarybą dėl savivaldybės kontrolės ir audito tarnybos reikalavimų įvykdymo;

8. dirba pagal Tarybos patvirtintą veiklos programą ir kiekvienų metų pradžioje už savo veiklą atsiskaito Tarybai Reglamento nustatyta tvarka;

9. nagrinėja iš asmenų gaunamus pranešimus ir pareiškimus apie savivaldybės administracijos, savivaldybės valdomų įmonių, savivaldybės įstaigų ir jų vadovų veiklą ir teikia dėl jų siūlymus pagal kompetenciją merui ar Tarybai arba persiunčia juos nagrinėti kompetentingoms institucijoms ar įstaigoms.

Kontrolės komitetas 2023 metais dirbo pagal Kontrolės komiteto parengtą ir 2023 m. vasario 2 d. Tarybos sprendimu Nr. T1-22 patvirtintą Kontrolės komiteto 2023 metų veiklos programą.

**2023 metais naujos kadencijos buvo šaukti penki (5)** Kontrolės komiteto posėdžiai: vienas posėdis buvo neeilinis (Dėl Neringos pirminės sveikatos priežiūros centro slaugos skyriaus situacijos ir Dėl Neringos savivaldybės tarnybinių automobilių žymėjimo), vienas posėdis buvo atšauktas **nesant Kontrolės** komiteto narių kvorumui.

**Kontrolės komiteto nariai svarstė pagal funkcijas deleguotus projektus (17 (septyniolika) klausimų).** Kontrolės komiteto nariai nagrinėjo ir analizavo klausimus dėl: Viešosios įstaigos Neringos pirminės sveikatos priežiūros centro slaugos skyriaus situacijos, savivaldybės tarnybinių automobilių žymėjimo, savivaldybės kontrolės ir audito tarnybos kontrolieriaus veiklos, savivaldybės kontrolės ir audito tarnybos kontrolieriaus veiklos rezultatų; svarstė savivaldybės kontrolės ir audito tarnybos kontrolieriaus kitų metų veiklos plano projektą; svarstytos savivaldybės kontrolės ir audito tarnybos kontrolieriaus parengtos ataskaitos ir išvados įvairiais klausimais.

Kontrolės komiteto nariams teko susipažinti ir įsigilinti į sprendimų projektus ir pridedamąją medžiagą. Kontrolės komitetas dirbo atsakingai, komiteto nariai gilinosi į svarstomų klausimų esmę, buvo aktyvūs aptardami svarstomus klausimus bei teikdami pasiūlymus. Kontrolės komiteto darbas yra kolegialus. Posėdžiuose dalyvavo ir svarstomais klausimais nuomonę išsakė Kontrolės komiteto nariai, savivaldybės kontrolierė. Į posėdžius pagal poreikį buvo kviečiamas savivaldybės administracijos direktorius, pavaduotojai, su svarstomais klausimais susiję kiti savivaldybės administracijos darbuotojai bei kviestiniai kitų įstaigų atstovai.

Dėkoju Kontrolės komiteto nariams už pagarbą vienas kitam ir gerą darbą.

PRIDEDAMA. Neringos savivaldybės tarybos Kontrolės komiteto narių dalyvavimo posėdžiuose 2023 metų lankomumo suvestinė, 1 lapas.

Kontrolės komiteto pirmininkė Agnė Jenčauskienė

**NERINGOS SAVIVALDYBĖS TARYBOS KONTROLĖS KOMITETO NARIŲ DALYVAVIMO POSĖDŽIUOSE**

**2023 METŲ LANKOMUMO SUVESTINĖ**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Vardas pavardė** | **2023-08-09** | **2023-08-23** | **2023-09-20** | **2023-11-22** | **2023-12-13** |
|  | Arūnas Burkšas | Dalyvavo | Dalyvavo | Nedalyvavo (pateisinama priežastis) | Dalyvavo | Dalyvavo |
|  | Agnė Jenčauskienė | Dalyvavo | Nedalyvavo (pateisinama priežastis) | Dalyvavo | Dalyvavo | Dalyvavo |
|  | Arvydas Mockus | Dalyvavo | Dalyvavo | Dalyvavo | Dalyvavo | Dalyvavo |
|  | Laurynas Vainutis | Dalyvavo | Nedalyvavo (pateisinama priežastis) | Dalyvavo | Dalyvavo | Dalyvavo |
| **Iš viso posėdžiuose dalyvavo:** | | **4** | **2** | **3** | **4** | **4** |

\_\_\_\_\_\_\_\_\_\_\_\_\_\_\_\_\_\_\_\_\_